open-index/open-wikipedia-markdown huggingface dataset:
Kreftfremkallende stoffer

**Karsinogen** er en fellesbetegnelse som brukes om noe som er kreftfremkallende. Dette kan være kjemiske stoffer, stråling, virus, parasitter, bakterier og andre kreftfremkallende kilder.

## Kjente karsinogener
### Byggevarer
*Kreosot er en tjæretype tidligere ble brukt til impregnering.
*Eternitt er en blanding av asbest og sement som ble mye brukt i byggeindustrien på 1950- og 1960-tallet i Norge.
*Asbest er en gruppe fibrøse mineraler som har vært benyttet blant annet i byggeindustrien, motorer, bremseklosser, komfyrplater og elektriske ovner. Det har også vist seg å være en kilde til mange andre farlige sykdommer foruten kreft, blant annet asbestose.
*Kadmium
*Kull-emisjoner fra innendørs forbrenning

### Matvarer
*Cyklamat er et søtningsstoff som har vært ulovlig i USA siden 1969, men er fortsatt tillatt i over 50 land.
*Alkoholholdige drikker (Etanol)
*Acetylaldehyd nedbrytningsprodukt av alkohol.
*Aristolochia planteslekt, populært brukt i urtemedisin.
*Aristolokin-syre
*Heterosykliske aminer i kjøtt som er tilberedt i ved høye temperaturer, eksempelvis grilling, steking i olje.
*titandioksid Helsekontrollen (TV 2): Franske forskere mener tilsetningsstoffet titandioksid kan være kreftfremkallende. Flere norske og internasjonale produsenter fjerner nå stoffet.

### Ioniserende stråling
*Ioniserende stråling alle typer
*Plutonium benyttes som brenselstoff i atombomber og er avfallstoff fra uran (238 isotop) atomkraftverk. Plutonium regnes som det farligste kjente grunnstoffet.
*Radon-222 og dets henfallsprodukter. Radon er den eneste radioaktive edelgassen. Radon dannes fra Uran som det forekommer mye av der det er granitt. Radon er luktfri og usynlig.
*UV-stråling
*UV-emitterende apparater, eksempelvis solarium 
*Røntgenstråling
*Gammastråling

### Giftstoffer
*Arsin benyttes blant annet i fremstilling av elektronikk og arsenikk.
*Alfatoksiner mykotoksiner som produseres av *Aspergillus flavus* og *Aspergillus parasiticus*; sopptyper som infiserer matprodukter som peanøtter, peanøttsmør, matoljer, melk og kosmetiske produkter. 
*Formaldehyd
*Etidiumbromid

### Innvollsorminfeksjoner / helminter
*Clonorchis sinensis
*Opisthorchis viverrini 
*Schistosoma haematobium

### Bakterieinfeksjoner
*Helicobacter pylori

### Virusinfeksjoner
*
*Hepatitt B-virus ved kronisk infeksjon.
*Hepatitt C-virus ved kronisk infeksjon.
* viruset som forårsaker mononukleose 
*HIV-1
*HTLV-1: Humant T-celle leukemivirus
*

### Andre varer
*Nitrosaminer finnes blant annet i tobakk og lateksprodukter som ballonger og kondomer.
*Diuron benyttes som ugressmiddel eller antialgemiddel til båter, fordi det blokkerer for fotosyntesen og dermed dreper planter.
*Tobakk
*Tobakksrøyk
Vicomte

**Vicomte** eller **viscount** (gammelfransk: *visconte*; avledet fra latin: *vice-*, «nestleder» + *comes*, «medlem av det keiserlig hoff, adelsmann») er en adelstittel som betyr «visegreve». Den rangerer mellom greve og baron. I eldre middelalder var vicomte grevens nærmeste underordnede og ved visse anledninger hans stedfortreder. Den engelske formen er *viscount*, og er en rang i den britiske adelen, først gang nedtegnet i 1440.

## Se også
* Komtesse

## Referanser


## Eksterne lenker
*
Friedrich Krupp

**Friedrich Krupp** (født 17. juli 1787 i Essen i Tyskland, død 8. oktober 1826 i Essen) var en tysk industrimann som grunnla selskapet Fried. Krupp i 1812. Han startet i familievirksomheten 1808 som bestyrer av en smie, men den ambisiøse Friedrich overinvesterte og familien måtte til slutt selge seg ut.

## Liv og virke
### Bakgrunn
Friedrich Krupp var sønn til Friedrich Wilhelm Krupp, som døde tidlig.

### Forretningsmann
Sammen med ingeniøren Gottlob Jacobs gjorde Krupp sine første eksperimenter med å produsere stål på Sterkrade-verkene, og etter at anlegget ble solgt i 1808 fortsatte han sine bestrebelser på egen hånd i Essen. I 1810 grunnla han sitt eget støperi nær Essen.

I 1810 arvet han hele familieformuen etter sin farmor og dette førte til at han i 1811 ville satse på å få tak i hemmeligheten med utvikling av stål som britene hadde monopol på og holdt hemmelig. Under kontinentalblokaden lovet Napoleon en stor belønning til den som klarte å utvikle stål på kontinentet. I 1812 grunnla Friedrich Krupp selskapet som dannet grunnlaget til Kruppkonsernet og i 1816 lyktes det ham etter mye strev å smelte stål.

I 1815 gikk han i partnerskap med Friedrich Nicolai. Dette førte til en langsom ekspansjon og etterhvert også en utvidelse av produksjonen, som i første rekke var verktøy og deler.

Det var særlig sønnen Alfred Krupp (1812–1887) sørget for å utvikle selskapet til et stort konsern, særlig innen våpenindustri og videreførte farens forskning og utvikling av ulike produksjonsmåter av stål.

Selskapet er nå en del av gruppen ThyssenKrupp.

## Referanser


## Se også
* Krupp (familie)

## Litteratur
* Wilhelm Berdrow (Hrsg.): *Friedrich Krupp, der Gründer der Gussstahlfabrik, in Briefen und Urkunden.* Herausgegeben im Auftrage der Friedr. Krupp AG. Baedeker, Essen (Ruhr) 1915.
* Wilhelm Berdrow: *Friedrich Krupp (1787–1826).* In: *Rheinisch-Westfälische Wirtschaftsbiographien.* Band I, Aschendorff, Münster 1931, S. 20–37.
* Burkhard Beyer: *Vom Tiegelstahl zum Kruppstahl.Technik- und Unternehmensgeschichte der Gussstahlfabrik von Friedrich Krupp in der ersten Hälfte des 19. Jahrhunderts.* Klartext Verlag, Essen 2007, ISBN 978-3-89861-506-8.
* Frank Stenglein: *Krupp - Höhen und Tiefen eines Unternehmens.*Klartext Verlag, Essen 2011, ISBN 978-3-8375-0518-4, S. 15–20.
* 
*
Boksing under Sommer-OL 1936

**Boksing under Sommer-OL 1936** ble arrangert fra 10. til 15. august 1936 i Deutschlandhalle i Westend i Berlin.

179 utøvere fra 31 nasjoner konkurrerte i åtte vektklasser. Dette var de første lekene der innveiing av utøverne måtte utføres før hver kamp og ikke bare før turneringsstart, slik regelen hadde vært tidligere.

## Medaljefordeling

## Resultater
### [[Fluevekt]]

### [[Bantamvekt]]

### [[Fjærvekt (boksing)|Fjærvekt]]

### [[Lettvekt]]

### [[Weltervekt]]

### [[Mellomvekt]]

### [[Lett tungvekt]]

### [[Tungvekt]]

## Referanser


## Eksterne lenker
* Boxing at the 1936 Summer Olympics hos olympedia.org
* Resultater og profilside  hos sports-reference.com
Alfred Krupp

**Alfred Krupp**, egentlig **Alfried Felix Alwyn Krupp**, (født 26. april 1812 i Essen i Tyskland, død 14. juli 1887 samme sted) var en tysk industrimann og leder for Krupp i mer enn 60 år.

## Liv og virke
### Bakgrunn
Alfred Krupp var sønn av konserngrunnleggeren Friedrich Krupp og Therese Krupp. Familien Krupps forfedre varrådsherrer og ansette handelsfolk i Essen. Som stamfar regnet de den hollandske religionsflyktning Arndt Kruipe (død 1624).

### Karriere
Da faren døde i 1826, måtte den 14-årige Alfred slutte skolen og overta ansvaret for bedriften sammen med moren. De første årene var vanskelig da farens produktutvikling ikke kastet av seg. Den unge Alfred måtte arbeide i produksjonen på linje med arbeidsfolkene om dagen og forsket videre langs farens linjer om natten. I de første 15 årene av hans periode var det såvidt bedriften hadde penger til lønninger.

I 1841 fikk produktutviklingen et gjennombrudd og de kunne støpe stål i store, massive blokker, noe som dannet grunnlag for å produsere kanoner i stål. De første kom i 1847 og i 1851 kom de med en helt nytt og banebrytende stålhjul til jernbanemateriell. De utviklet også etter hvert kanoner som kunne lades i bakkant, noe som revolusjonerte dette våpenet framfor de tidligere munningsladede da både tempoet og treffsikkerheten ble bedre.

Under Den fransk-prøyssiske krig (1870&ndash;1871) fikk særlig disse kanonene sitt gjennombrudd, noe som hadde enorm betydning for bedriften. Etter at franskmennene tapte krigen, solgte de også disse våpnene til dem. Den internasjonale anerkjennelsen gjorde at bedriften fikk en sterk og rask ekspansjon.

Han utviklet familiebedriften til et internasjonalt konsern med en bred produksjonslinje som omfattet alt fra jernbanemateriell, men særlig våpen. Blant de viktigste kundene var Preussen og fra 1871 Det tyske riket. Ved hans død var det 20&nbsp;200 ansatte ved fabrikken i Essen, og med ansatte utenfor kjernefabrikken var det hele 75&nbsp;000 ansatte i hans tjeneste. Under byggingen av *[[Villa Hügel]]* midt under den fransk-prøyssiske krig klarte han å få levert fransk granitt til tross for handelsembargoen som gjaldt under krigen. Hans posisjon som samtidens store våpenprodusent gjorde at han fikk tilnavnet «*Kanonenkönig*» («kanonkongen»).

Hans sønn Friedrich Alfred Krupp overtok konsernet etter sin far.

## Referanser


## Eksterne lenker
* 
* 
* 
* ThyssenKrupps biografi om Alfred Krupp
* Alfred Krupp startet mit 14 Jahren beispiellose Erfolgsstory, „Die Preußen-Chronik“, *Rundfunk Berlin-Brandenburg*
* Die Krupp-Saga, *Spiegel Online*, 3. Mai 2008
* Artikel om Alfred Krupp  i Polytechnisches Journal
Rundtjern

**Rundtjern** er et vann i Østmarka i Oslo. Tjernet ligger på 225 moh og drenerer sørover og ned i Nøklevann.

## Referanser




## Eksterne lenker
*
Arndt von Bohlen und Halbach

**Arndt von Bohlen und Halbach** (født 24. januar 1938 i Berlin-Charlottenburg, død 8. mai 1986 i München) var en tysk forretningsmann og sønn til Alfried Krupp von Bohlen und Halbach. Han var det siste medlemmet av Krupp-dynastiet.

## Liv og virke
Arndt von Bohlen und Halbach arbeidet i mange år sammen med faren i Kruppkonsernet, men kom aldri til å ta over konsernet etter faren. I 1966 ble det bestemt at familieformuen skulle overføres til den nye stiftelsen *[[Alfried Krupp von Bohlen und Halbach-Stiftung]]* ved at Arndt von Bohlen und Halbach avstod fra arven, men han fikk en årlig økonomisk kompensasjon for dette fra konsernet.

Ved at han ikke lenger hadde noen forbindelse med Krupp-konsernet, kunne han heller ikke ha dette familienavnet, da det var lovbestemt i en særlov fra 1906 («Lex Krupp») at retten til å bruke dette navnet bare tilkom de som ledet familiebedriften. Denne særloven ble godkjent av keiser Wilhelm II, slik at Arndt von Bohlen und Halbachs farfar Gustav von Bohlen und Halbach kunne ta Krupp-navnet da han giftet seg inn i familien og overtok ledelsen av konsernet.

Arndt von Bohlen und Halbach ble i 1969 gift med Henriette von Auersperg, men levde også lenge åpent som homofil, i et jetsetliv pendlende mellom Palm Beach og Marrakech.

De siste årene levde han mer tilbaketrukket og konverterte til den katolske tro. Han døde av kreft i kjeven i 1986, 48 år gammel, og han hadde ingen barn. Han blir i sin biografi (se nedenfor) omtalt ved sin død som *schön, klug, reich und sehr unglücklich* («vakker, klok, rik og svært ulykkelig»).

Han er begravet i krypten i slottskirken i Schloss Blühnbach.

## Referanser


## Eksterne lenker
* Omtale av biografi ''Der letzte Krupp. Arndt von Bohlen und Halbach. Das Ende einer Dynastie''
Conques

**Conques** er en tidligere kommune i departementet Aveyron i regionen Occitanie sør i Frankrike. 1. januar 2016 ble Conques slått sammen md kommunene Grand-Vabre, Noailhac og Saint-Cyprien-sur-Dourdou til den nye kommunen Conques-en-Rouergue.

## Geografi
Landsbyen ligger der elvene Dourdou og Ouche løper sammen. Den er bygget på en bratt åsside med typiske middelaldergater, derfor er det lite biltrafikk i sentrum. Den lå utenfor allfarvei i moderne tid, og bykjernen har få bygninger fra mellom 1800 og 1950, og middelalderstrukturen er godt bevart.

## Klosterkirken Sainte-Foy
Klosterkirken Sainte-Foy i Conques var en populær stopp for pilegrimene på vei til Santiago de Compostela i Spania. Den ble startet bygget over en tidligere basilika av abbed Odolric (1031&ndash;1065), og fullført rundt året 1120. Den er bygget i romansk stil, med de lokale stensortene kalksten og skifer. Den imponerende kuppelen falt senere sammen og ble erstattet med en ny i det 15. århundre.

Hovedattraksjonen for middelalderens pilegrimer var skjelettet av Sainte Foy, en ung, kvinnelig martyr fra det 4. århundre. Sent i det 9. århundre stjal en munk fra Conques relikviene fra et kloster i nærheten, for å trekke reisende (og verdier) til Conques. Kirken som etterhvert ble bygget hadde et dobbelt formål: Gi overnatting til pilegrimene og gi plass til munker som kunne holde messe syv ganger i døgnet. En separat sognekirke ble bygget for de fastboende, viet til Thomas Becket, den står ikke lenger.

Klosterkirken ble lagt til UNESCOs liste over verdens kultur- og naturarvsteder i 1998, som en del av verdensarvstedene langs pilegrimsruten til Santiago de Compostela i Frankrike.

## Befolkningsutvikling
***Antall innbyggere i kommunen Conques***

## Referanser


## Eksterne lenker
* 
* Kommunedata INSEE
Jelena Slesarenko

**Jelena Vladimirovna Slesarenko** (født **Sivusjenko**; 28. februar 1982 i Volgograd) er en russisk friidrettsutøver (høydehopp).

Hun slo gjennom i 2004 da hun vant VM-gull innendørs med resultatet 2,04 m. Senere samme år vant hun et overraskende OL-gull med 2,06 i Athen. Hun tok alle høyder i første forsøk. Etter at seieren var klar gjorde hun forsøk på verdensrekordhøyden 2,10, men rev samtlige forsøk. I senere år har hun ikke kunne gjenta prestasjonene fra 2004.

En skade satte henne utenfor i sesongen 2005, og hun kunne ikke delta i VM i Helsingfors. I 2006 var hun tilbake og tok et nytt VM-gull innendørs i hjemlandet (2,02 m). Under europamesterskapet i Göteborg 2006 ble hun bare nr 5 etter at hun ikke klarte 2 meter.

I 2007 ble Slesarenko fjerde i VM i friidrett 2007 i Osaka (2,00 m). Hun tok en sølvmedalje under VM i friidrett innendørs 2008 i Valencia (2,01 m). Det ble en ny fjerdeplass under Sommer-OL 2008 i Beijing (2,01 m).

## Personlige rekorder
* Utendørs: 2,06 m; Athen, 28. august 2004
* Innendørs: 2,04 m; Budapest 7. mars 2004

## Fotnoter

## Referanser


## Eksterne lenker
*
F.O.A.D.

***F.O.A.D.*** (forkortelse for «Fuck Off And Die») er Darkthrones trettende studioalbum. 

## Sporliste
# «These Shores are Damned»
# «Canadian Metal»
# «The Church of Real Metal»
# «The Banners of Old»
# «Fuck Off and Die»
# «Splitkein Fever»
# «Raised on Rock»
# «Pervertor of the 7 Gates»
# «Wisdom of the Dead»

## Personell
*Nocturno Culto
*Fenriz

## Kilder
*Albumet på Discogs

## Eksterne lenker
*
Thomas Manners, 1. jarl av Rutland

**Thomas Manners, 1. jarl av Rutland** (født ca. 1492, død 20. september 1543) var en engelsk adelsmann under Henrik VIII av England. Han ble utnevnt til jarl av Rutland den 28. juni 1525, og var også 13. baron de Ros av Hamlake og baron Trusbut og Belvoir. 

Han var sønn av George Manners, 12. baron de Ros og hans hustru Anne St. Leger. Morens foreldre var Thomas St. Leger og Anne av York, hertuginne av Exeter, andre barn og eldste overlevende datter av Richard Plantagenet, 3. hertug av York og Cecily Neville. Hun var dermed eldre søster av Edvard IV av England, Edmund, jarl av Rutland, Elizabeth av York, hertuginne av Suffolk, Margaret av York, George Plantagenet, 1. hertug av Clarence og Rikard III av England. 

I 1531 var Rutland involvert i annullasjonssaken mellom Henrik VIII og Katarina av Aragón. Noen år senere, i 1537, slo han sammen med George Talbot, 4. jarl av Shrewsbury ned opprøret Nådens pilegrimsferd i det nordlige England. 

I 1543 ble han sammen med Thomas Howard, 3. hertug av Norfolk sendt til Skottland for å tvinge skottene til lydighet. Han skal der ha brent tyve landsbyer i løpet av en uke. 

Rutland var først gift med Elizabeth Lovell. De giftet seg i 1512. Han giftet seg senere med Eleanor Paston, datter av sir William Paston fra Norfolk. Han var far til ti barn:

* Henry Manners, 2. jarl av Rutland og 14. baron de Ros
* Roger Manners
* Oliver Manners
* Sir Thomas Manners
* Sir John Manners
* Gertrude Manners
* Frances Anne Manners
* Katherine Manners
* Elizabeth Manners
* Isabel Manners

Rutland døde etter felttoget i Skottland i 1543, og ble gravlagt i sognekirken St. Mary the Virgin i Bottesford.
Bertha Krupp von Bohlen und Halbach

**Bertha Krupp von Bohlen und Halbach**,  født 29. mars 1886 i Essen, død 21. september 1957 i Essen, var eier av Kruppkonsernet etter at faren Friedrich Alfred Krupp døde i 1902. Hun var på dette tidspunktet bare 16 år, og man valgte å løse dette ved å gjøre om konsernet til et aksjeselskap med henne som eneeier. Ledelsen av selskapet gikk videre med den eksisterende ledelsen og med moren Margarethe Krupp som formynder.

Krupp giftet seg i 1906 med Gustav von Bohlen und Halbach som dermed ble konsernets nye leder – Bertha Krupp von Bohlen und Halbach beholdt imidlertid hele sin eierpost i konsernet fram til 1943. Gustav von Bohlen und Halbach tok navnet Krupp som ble knyttet til rollen som leder for selskapet og keiser Wilhelm ga tillatelse til dette gjennom en egen særlov («Lex Krupp»). I 1943 ble selskapet overført til sønnen Alfried Krupp von Bohlen und Halbach og det var i denne forbindelse Berthas aksjepost til tilbakeført selskapet som slik igjen ble en ren familiebedrift.

## Se også
* Tjukke Bertha

## Referanser
Alvin Kraenzlein

**Alvin Christian Kraenzlein** (født 12. desember 1876, død 6. januar 1928) var en amerikansk friidrettsutøver. Han ble den første utøver til å vinne fire olympiske titler i ett OL. 

Kraenzlein ble født i Milwaukee, Wisconsin og gikk på University of Wisconsin, Madison og senere University of Pennsylvania, der han studerte til tannlege. Han vant sin første friidrettstittel i 1897, da han vant 220 yards hekk under Amateur Athletic Union (AAU) mesterskapet. De neste årene vant han flere titler, totalt 5 AAU titler i både hekkeløp og lengdehopp. Kraenzlein ble kjent for sin spesielle teknikk for hekkepassering, siden han var den første til å passere hekkene med det fremste beinet utstrakt, slik det senere ble vanlig. 

I 1900 forberedte Kraenzlein seg til de olympiske lekene i England, ved å vinne det britiske mesterskapet i 120 yards hekk og lengdehopp, før han deltok i OL i Paris. Der vant han fire OL-titler: 60 meter, 110 meter hekk, 200 meter hekk og lengdehopp. På 60 meter vant han både forsøksheat og finale på 7.0 sekund, og slo John Tewksbury med noen få centimeter i finalen.

Seieren i lengde var en bemerkelsesverdig prestasjon, i det han slo sølvmedaljevinneren, verdensrekordholder Meyer Prinstein, med bare èn centimeter. Prinsteins resultat ble oppnådd i kvalifiseringen, men han deltok ikke i finalen fordi den ble avholdt på en søndag. De to konkurrentene hadde hatt en uformell avtale om ikke å konkurrere på søndag, og da Prinstein fikk høre at Kraenzlein hadde konkurrert ble han fryktelig sint, og noen hevder at han slo Kraenzlein (andre hevder at han ble holdt tilbake før han fikk slått).

Kraenzlein la opp året etter, og holdt da 6 verdensrekorder. Han fullførte sine studier og jobbet noen år som tannlege før han ble friidrettstrener. Han var trener ved University of Pennsylvania da han døde av hjertesvikt i Wilkes-Barre, Pennsylvania.

## OL-medaljer
* 1900  Paris -  **Gull** i friidrett, 60 meter  USA
* 1900  Paris -  **Gull** i friidrett, 110 meter hekk  USA
* 1900  Paris -  **Gull** i friidrett, 200 meter hekk  USA
* 1900  Paris -  **Gull** i friidrett, lengdehopp  USA

## Referanser


## Eksterne lenker
*
Gustav Krupp von Bohlen und Halbach

**Gustav Krupp von Bohlen und Halbach** (født 7. august 1870 i Haag i Nederland, død 16. januar 1950 på godset *Blühnbach* i Østerrike) var en tysk friherre og industrimann. Han ble i 1906 gift med Bertha Krupp, og ble senere far til Alfried Krupp von Bohlen und Halbach.

## Liv og virke
### Bakgrunn
Gustav von Bohlen und Halbach var det femte av syv barn til den tyske diplomat Gustav von Bohlen und Halbach. Han gikk på Großherzogliches Gymnasium i Karlsruhe og tok sin *[[abitur]]* der i 1888. Så studerte han rettsvitenskap og promerte i 1893 til Dr.&nbsp;jur.

Han var deretter i badisk statstjeneste, før ham i 1897 ble assessor i Auswärtiges Amt i Berlin. To år etter ble han legasjonssekretær ved ambassaden i Washington, D.C., senere i Beijing i Kina. Fra 1904 var han legasjonsråd ved den prøyssiske legasjon ved  Den hellige stol.

Han meldte seg inn i NSDAP (nazipartiet) i 1940.

### Forretningsmann
Gustav Krupp von Bohlen und Halbach overtok ledelsen av industrikonsernet *[[Krupp (konsern)|Kruppkonsernet]]* gjennom sitt ekteskap med Bertha Krupp, mens hun satt med eierskapet etter sin far. Gustav von Bohlen und Halbach tok navnet Krupp som ble knyttet til rollen som leder for selskapet og keiser Wilhelm ga tillatelse til dette gjennom en egen særlov («Lex Krupp»).

Han startet nye store satsinger og leverte våpen til begge de stridende partene i første verdenskrig. I mellomkrigstiden fortsatte konsernet satsingen på våpenindustri og utvikling av nye våpen. Dette arbeidet gikk langt utover forbudet og begrensningene i Versaillestraktaten, men bedriften lyktes med å holde dette skjult til tross for en rekke internasjonale inspeksjoner.

Særlig økte innsatsen på våpenutvikling etter den nasjonalsosialistiske maktovertakelsen i 1933, og Krupp von Bohlen und Halbach innledet nære forbindelser med de nye makthaverne, og med Hitler især. Konsernet utviklet en rekke nye våpen for Wehrmacht, både før og under andre verdenskrig. I 1943 ble ledelsen for konsernet overført til sønnen Alfried Krupp von Bohlen und Halbach.

Etter andre verdenskrig ble Gustav satt under tiltale ved Nürnbergprosessen for konsernets bruk av slavearbeidere fra okkuperte områder, men anklagen ble frafalt på grunn av dårlig helse og fordi han var senil. De siste årene var han sengeliggende og ble pleiet av hustruen Bertha.

## Se også
* Krupp (konsern)

## Referanser


## Eksterne lenker
* DHMs biografi om Gustav Krupp von Bohlen und Halbach
Freddy Bichot

**Freddy Bichot** (født 9. september 1979 i Château-Gontier) er en fransk tidligere profesjonell landeveissyklist.

## Lag
* 2003 Team Barloworld
* 2004 – 2006 Française des Jeux
* 2007 – 2009 Agritubel
* 2010 Bbox Bouygues Télécom

## Referanser


## Eksterne lenker
*
Polydaktyli

**Polydaktyli** er en misdannelse som innebærer at man har flere enn fem fingre på en hånd eller flere enn fem tær på en fot. Begrepet kommer fra gresk, *poly*, mange og *daktylos*, finger. Det er arvelig, men opptrer ofte uregelmessig ettersom anlegget ikke alltid manifesterer seg. Selv om tilstanden ikke er farlig får de fleste mennesker i Vesten fjernet ekstra utvekster kirurgisk.

En ekstra finger eller tå er vanligvis en liten bit med mykt muskelvev, stundom opptrer det også bein uten forbindelse, og sjelden kan det være en komplett og fungerende finger. Vanligvis opptrer det som en liten finger på siden av hånden og mindre sjelden opptrer det tommelsiden av hånden, og svært sjelden mellom de andre fingrene.

Polydaktyli kan opptre av seg selv, eller mest vanlig, som et trekk ved et syndrom av et medfødt avvik. Når det opptrer av seg selv er det assosiert med dominerende mutasjoner i enkelte gener. Forholdet har en hyppighet på 2 for hver 1000 fødte barn, skjønt hyppigheten er høyere for enkelte grupper, et eksempel er amishfolket i USA grunnet grunnleggereffekten.

Polydaktyli forekommer hos alle arter. Katt med polydaktyli kalles for skipskatt.

## Referanser


## Eksterne lenker
* Polydactyly and Syndactyly 
* Polydactylism FAQ
Alfold

**Alfold** er en landsby og et verdslig sogn i Surrey i England, nær grensen til West Sussex. Alfold er hva som på engelsk betegnes som en spredt bosetning i det grønne beltet rundt London og således adskilt fra andre bosetninger. Greensand Way, en tursti på 174 km, går nord for landsbyen langs Greensand Ridge. Den historiske landsbyen har puber, gapestokk, parkanlegg, og en sognekirke tilhørende den engelske kirke. I henhold til folketellingen i 2011 har landsbyen en befolkning på 1 059 innbyggere.

Stedet er ikke nevnt i *[[Domesday Book]]* (1086), antagelig for det var en sørlig utpost av Bramley. Første gang Alfold nevnes som en egen landsby er på 1200-tallet, da den var tilknyttet godset Shalford Manor. Noen av de eldste sporene etter menneskelig aktivitet er funn fra glassproduksjon i Sydney Wood. Det ble senere brent mye kull i sognet, som ble brukt til å lage krutt i Dunsfold, Cranleigh og forskjellige steder i Sussex. Glassindustrien ble avsluttet i 1615 da det ble forbudt å bruke trekull i produksjonen.

## Referanser


## Eksterne lenker
* Alfold Village 
* Stained Glass Windows at St. Nicholas Alfold, Surrey
Churt

**Churt** er en landsby og et verdslig sogn i det administrative distriktet Waverley i Surrey i England. Stedet ligger ved motorveien A287 mellom Hindhead og Farnham. Det er en spredt bosetning og sognet er løselig sett formet kvadratisk og med en gradvis skråning nedover til nordvest. Landsbyens opprinnelse er i angelsaksisk tid, omtalt som både Churt og Cherte i nedtegnelser på 1300-tallet som en del av «Great Sacks», og en *tithing* (tiende) av Farnham tilhørende biskopen i Winchester. Ved folketellingen i 2011 bodde det 1&nbsp;202 innbyggere i sognet.

Blant kjente personer fra Churt finner man Frances Stevenson, hustru av statsminister David Lloyd George, og astronomen Richard Christopher Carrington, hvis astronomiske observasjoner i 1859 bekreftet eksistensen av solerupsjoner, flyttet til Churt i 1865. Han grunnla et privat observatorium og bodde her fram til sin død i 1875.

## Referanser


## Eksterne lenker
* Churt Parish Council Village, lokalmyndighetene
* A Brief History Of Churt, landsbyens historie
* Listed Buildings in Churt, Surrey, England, liste over bevaringsverdige bygninger
Sørgemarsj

**Sørgemarsj** (*Marche funèbre*) er en marsj som er skrevet for å uttrykke sorg eller nedtrykthet, gjerne med tanke på prosesjoner i begravelser. 

Meget kjente sørgemarsjer er andre sats av Ludwig van Beethoven's 3. symfoni «Eroica» opus 55 fra 1803 og *Chopins sørgemarsj* () av Frédéric Chopin, den er tredje sats i pianosonate nr. 2 opus 35 fra 1839.

Blant norske sørgemarsjer er *Sørgemarsj over Rikard Nordraak* av Edvard Grieg, og *Ole Olsens sørgemarsj* (opus 41) av Ole Olsen, som Olsen opprinnelig skrev til sin svoger.
Lerici

**Lerici** er en italiensk by og kommune i provinsen La Spezia.

## Kjente besøkende
De engelske forfatterne Mary Shelley og Percy Bysshe Shelley bodde i 1822 noen kilometer nord for byen i et isolert gammelt båthus kalt Casa Magni, og ankret opp seilbåten deres i Lerici. Percy Bysshe Shelley druknet 8. juli 1822 i Speziabukten, på vei hjem til Lerici fra Livorno og Pisa. Liket hans ble skyllet i land på stranden ved Viareggio, omtrent halvveis mellom Livorno og Lerici. Lericis popularitet hos Shelley og Lord Byron har gitt bukten Golfo di Lerici oppnavnet Golfo de Poeti.

## Referanser


## Eksterne lenker
*
Felix Salten

**Felix Salten** (født 1869, død 1945) var en østerriksk-jødisk forfatter. Hans egentlige navn var **Siegmund Saltzmann** til 1911.

Han ble født i Ungarn, men familien flyttet til Wien like etterpå. Han bodde der mesteparten av sitt liv, men i 1939 flyttet han til Sveits, der han ble til sin død.

Han huskes best for *Bambi: Eine Lebensgeschichte aus dem Walde* (1923), som var forelegget for Disney-filmen *[[Bambi]]*.

## Referanser


## Eksterne lenker
* 
* 
*
Krupp-prosessen

**Krupp-prosessen**, offisielt ***The United States of America vs. Alfried Krupp, et. al.***, var en rettergang som omhandlet krigsforbrytelser begått av Kruppkonsernet under andre verdenskrig.

I Krupp-prosessen 1947-1948 ble Alfried Krupp von Bohlen und Halbach og elleve andre tjenestemenn innen Kruppkonsernet tiltalt for krigsforbrytelser begått under andre verdenskrig. Alfried Krupp tok formelt over ledelsen av konsernet i 1943, men hadde siden 1940 tatt over det meste av den daglige driften etter at faren Gustav Krupp von Bohlen und Halbach måtte trekke seg tilbake av helsemessige årsaker. Begge hadde vært sentrale i nazistregimets opprustning og utnyttelse av tvangsarbeidere under andre verdenskrig. Gustav Krupp ble tiltalt under Nürnbergprosessen i 1945-1946, men tiltalen ble frafalt da han var senil.

Under rettssaken ble det lagt fram bevis for Kruppkonsernets samrøre med nazistene fra 1930-tallet og fram til 1945. Konsernet hadde allerede ved den nasjonalsosialistiske maktovertakelsen i 1933 innledet et samarbeid med nasjonalsosialistene som ble sterkere da opprustningen startet året etter og dette ga konsernet store ordrer. Adolf Hitler besøkte Kruppverket i Essen flere ganger.

Under krigen benyttet konsernet seg av tusenvis av tvangsarbeidere fra de okkuperte områdene og fra de tyske konsentrasjonsleirene. I 1944 fantes det 70&nbsp;000 tvangsarbeidere ved konsernets fabrikker. Flere vitner fortalte domstolen om de umenneskelige forholdene og de brutale SS-vaktene som konsernet benyttet seg av. Alfried Krupp holdt en lav profil under hele prosessen og holdt bare en redegjørelse helt på slutten av rettsforhandlingene.

Alfried Krupp ble dømt til 12 års fengsel for plyndring og bruk av slavearbeidere. Han satt i Landsberg fengsel i Landsberg am Lech, og hans eiendom *[[Villa Hügel]]* ble konfiskert av de allierte. Han satt fengslet i tre år og ble løslatt i 1951. Han gikk da igang med å bygge opp konsernet igjen. Villa Hügel ble senere tilbakelevert.

## De anklagede

Alle elleve som ble funnet skyldig ble dømt etter anklagen om bruk av tvangsarbeidere, og seks av de ti som ble anklaget for økonomisk utnyttelse ble dømt for dette. 31. januar 1951, altså 2 1/2 år etter dommen, ble alle de syv gjenværende løslatt fra fengselet. Siden det ikke fantes noen kjøper til Krupp-selskapet, gikk Alfried Krupp tilbake til dette i 1953.

## Litteratur
*Young Gordon, *Dynastin Krupp – ett dramatiskt kapitel om stål, pengar, makt*, (*The Fall and Rise of Alfried Krupp*), Lars Hökerbergs bokförlag, Stockholm, 1961

## Kilder

* «Trials of War Criminals Before the Nuernberg Military Tribunals Under Control Council Law No. 10», bind IX, "THE KRUPP CASE"
Detroit Rock City

**«Detroit Rock City»** er en sang av hardrock-bandet Kiss.

Den ble utgitt på albumet *[[Destroyer (album)|Destroyer]]* fra 1976. Den ble utgitt som singel med sporet «Beth» som B-side 28. juli 1976. Den ble så utgitt på nytt i august samme år, men da på B-siden og «Beth» på A-siden. Sangen er skrevet av Paul Stanley og Bob Ezrin, og handler om en ekte hendelse der en Kiss-fan døde i en bilulykke på vei til en Kiss-konsert.

## Albumutgivelser
«Detroit Rock City» er utgitt på følgende Kiss-album:
*1976: *[[Destroyer (album)|Destroyer]]* (originalutgivelse)
*1977: *[[Alive II]]* (konsertalbum)
*1978: *[[Double Platinum]]* (samlealbum)
*1988: *[[Smashes, Thrashes & Hits]]* (samlealbum – remix)
*1993: *[[Alive III]]* (konsertalbum)
*1997: *[[Greatest Kiss]]* (samlealbum)
*2001: *[[The Box Set (Kiss)|The Box Set]]* (samleboks)
*2002: *[[The Very Best of Kiss]]* (samlealbum)
*2003: *[[Kiss Symphony: Alive IV]]* (konsertalbum)
*2003: *[[The Best of Kiss: The Millennium Collection]]* (samlealbum – remix)
*2005: *[[Gold (Kiss-album)|Gold]]* (samlealbum)
*2008: *[[Jigoku-Retsuden]]* (samlealbum, nyinnspilling 2008)
*2008: *[[Ikons]]* (samleboks)

## Eksterne lenker
* Detroit Rock City tekst
Healing

**Healing** (opprinnelig fra engelsk, «å hele eller helbrede») er en alternativ behandlingsmetode, der man gjennom påstått «overnaturlige» evner og metoder behandler sykdommer. Begrepet brukes også av enkelte kristne grupper som hevder at sykdommer kan helbredes gjennom bønn og håndspåleggelse. Healing utføres ofte gjennom at healeren holder hendene på eller nær den som skal helbredes, man kan også utføres på avstand.

## Prinsipp

Healing bygger i mange tilfeller på antakelsen om at ubearbeidete tanker, følelser, spenninger og konflikter kan føre til sykdom. Symptomer på sykdom forstås som signaler fra kroppen om at noe er i ubalanse og at det finnes blokkeringer som hindrer det som oppfattes som kroppens livsenergi, i å strømme fritt.

Healing er en gammel behandlingsform, og utøverne arbeider på ulike måter, og med noe ulikt teoretisk grunnlag. De fleste healere arbeider i og med det som antas å være klientens «energifelt», og forsøker å fjerne såkalte blokkeringer ved overføring av energi, slik at klientens kropp kan helbrede seg selv.

## Forskning på effekten av healing

Det er gjennomført en del forskning på healing. Kvaliteten på forskningen er variabel, særlig når det gjelder reell blinding. Det finnes derfor lite dokumentasjon på hvorvidt healing har effekt eller ikke.

I NOU 1998:21, om alternativ medisin, også kalt Aarbakke-utvalgets innstilling, er det gjort en effektvurdering av alternativmedisinske behandlingsformer, herunder healing. Utvalget uttalte:
:«Det finnes flere studier som viser signifikant effekt av så vel fjernhealing som healing ved berøring ved ulike tilstander. En rekke forsøk viser effekter av healing på enzymer, planter, gjærsopp, kreftceller og mus. Enkelte av disse forsøkene er gjentatt flere ganger og synes å dokumentere en positiv effekt utover kontrollgruppene. Det er gjort mer enn 160 studier på mennesker og cirka to tredjedeler av disse viser positive effekter utover placebo. Noen studier er usikre i det designet er dårlig og/eller det ikke har vært mulige å komme frem til originalartiklene. Andre er godt gjennomført og publisert i anerkjente medisinske tidsskrifter. Utvalgets konklusjon er derfor at *en effekt av healing ikke kan avvises*. Metoden må anses som *kanskje effektiv*, men det er ikke mulig å si noe om effekten på enkelte sykdommer eller sykdomsgrupper.»

En nyere metaanalyse antyder at healing kan ha beskjeden effekt i forbindelse med smertelindring, men at forskningsmaterialet fortsatt er for mangelfullt til å trekke konklusjoner. En annen metastudie på healing av akutte sår viste at de studier som er gjennomført har for store svakheter til å kunne konkludere med effekt. Religionshistoriker Asbjørn Dyrendal uttalte til Dagbladet i 2009 at jo bedre blindingen av studiene på healing blir, jo mindre effekt kan man påvise.

## Referanser


## Litteratur
* Reikihealing tekst fra amedisin.no En alternativbehandlers beskrivelse av reikihealing 

## Eksterne lenker
* Healing – Nasjonalt informasjonssenter for alternativ behandling (NIFAB) 
* NOU 1998: 21 Alternativ medisin, norsk offentlig utredning
* Det norske healingforbundet
Hamn i Senja

**Hamn** er et gammelt handelssted og et populært turistmål på øya Senja i Troms. Stedet har en karakteristisk beliggenhet ut mot havgapet og innenfor Bergsfjordens skjærgård. Fylkesvei 86 passerer Hamn.  

Like vest for stedet ligger Senjens Nikkelverk  og noen kilometer østover, på Finnsæter, ligger Senjatrollet og Finnsæter kapell.

Hamns hovedbygning, samt flere av de gamle rorbuene, ble totalskadet av brann i september 2005. Ikke lenge etter startet arbeidet med gjenreisningen, og en storstilt satsing ble igangsatt for å få stedet på fote igjen. I januar 2007 ødela nok en brann flere rorbuer.

## Hamn grunnkrets
Hamn er også en grunnkrets i Senja kommune, som omfatter området langs den ytterste, sørvestlige del av Bergsfjorden, skjærgården innbefattet. Hamn grenser i øst til Strømsnes, og over fjorden i nordøst ligger Bøvær. I sør har grunnkretsen grense mot Torsken sogn og i vest ligger Norskehavet. Areal: 19,2&nbsp;km². Grunnkretsen fikk folketallet mer enn doblet i løpet av 2008, med økning fra 17 til 36 innbyggere. I 2022 var folketallet 26.

Innbyggertall:

## Referanser
Vincent Kompany

**Vincent Jean Mpoy Kompany** (født 1986) er en belgisk fotballtrener og tidligere fotballspiller som er hovedtrener for den tyske klubben .

## Klubbfotball
### RSC Anderlecht
Kompany vant flere personlige priser i Belgia da han spilte for Anderlecht. Han var hele tiden ettertraktet av store klubber som Liverpool, Manchester United og . Kompany uttalte senere at han takket nei til London-klubben, fordi han anså dem for å være en «fabrikk». I den andre halvdelen av sesongen 2005-06, skadet Kompany skulderen sin, og bestemte seg for en operasjon, selv om dette ville innebære at han mistet flere måneder av sesongen. At Kompany dro til Frankrike og Lyon for sin operasjon forsterket et rykte om at Kompany var på vei til Olympique lyonnais.

### Hamburger SV
Den 9. juni 2006 ble det kjent at Kompany var kjøpt av HSV for en overganssum på £8.0 millioner for å erstatte landsmannen Daniel Van Buyten. Han spilte seks kamper for Bundesliga-laget før en skade på akilles i november satte han utenfor for resten av sesongen. Rykter sommeren 2007 fortalte at Liverpool FC igjen var interessert i å kjøpe Kompany.

### Manchester City
Den 22. august 2008 ble det klart at Kompany ble solgt til Manchester City, der han signerte en fireårs kontrakt.

## Landslagsspill
Kompany var med i Beijing-OL for , men da Hamburg kom med en trussel om rettslige skritt mot det belgiske fotballforbundet, fordi Kompany ikke ville reise hjem til sitt tyske klubblag, ble han sendt tilbake til Tyskland. Han var derfor ikke med på Belgias bronsefinaletap mot . Kompany var i den belgiske troppen til VM i fotball 2014 i Brasil og som del av s tropp til VM i fotball 2018 i Russland.

## Referanser


## Eksterne lenker
* 
*  Internet Football Database
Vaterlandsparken

**Vaterlandsparken** er en park langs Akerselva på Vaterland i Oslo, anlagt i 1994 og mye brukt til arrangementer.

## Parken
Parken ligger på et flatt område og avgrenses av Brugata i nord (som fortsetter over Vaterlands bru og blir gata Grønland på østsiden), Akerselva i øst, hotell Radisson SAS Plaza, Sonja Henies plass og Oslo Spektrum i syd og en parkeringsplass syd for Lilletorget i vest.

Midt i parken står siden 2004 en statue av den islandske kvinnesakspioneren og sosialarbeideren Ólafía Jóhannesdóttir, utført av Kristinn Pjetursson i 1930, tidligere plassert utenfor Grønland T-banestasjon og senest på Olafiaplassen rett øst for Vaterlands bru. Ved Akerselva overfor sydenden av parken henger skulpturen «Dykkar Installasjon», ofte kalt «Stupere» (seks stupere spent fast i vaiere, som gir inntrykk av at de er på vei mot vannspeilet), utført av Ola Enstad og satt opp i 1990.

Parken er mye brukt til daglig og til mange arrangementer, blant annet norgesmesterkap i skating i august 2005, Oslo gatedans, norsk-pakistanske kulturfestivaler, Latinofestival, dans og musikk i forbindelse med lysvandring langs Akerselva om høsten og annet.

Parken er en del av Akerselva miljøpark.

## Historie
Vaterlandsparken ligger i det som var forstaden Vaterland til Christiania, anlagt på 1600-tallet og med bebyggelse også før byen ble flyttet i 1624. Her var tett, nokså lav bebyggelse. Elvegaten og Vognmannsgaten gikk der parken i dag ligger.

Kommunen eksproprierte tomtene på gamle Vaterland i 1959, og deretter ble bebyggelsen revet. Der parken ligger var det tidligere et gammelt næringsbygg tilhørende bergensfirmaet G.C.Rieber & Co. Da dette ble revet, var det så i noen år parkeringsplass. I Akerselva langs parken var det småbåthavn frem til 1964. I 1993 og 1994 ble det ryddet og mudret i elva med sikte på å åpne for småbåttrafikk opp til Nybrua og kanalbåt i rute fra Vaterlandsparken til byøyene, men dette ble det ikke noe av.

Parken ligger på den såkalte moskétomta. Ved arkitektkonkurransen for Vaterland i 1982 stilte Oslo kommune krav om at bygninger og akser skulle forholde seg til den vendingen mot Mekka som kreves for midtaksen i enhver moské. Skulpturene med stupere og Radisson Plaza har slik vending. Menigheten som hadde tilsagn om å få bygge fikk økonomiske problemer og tomten ble til blant annet Vaterlandsparken.

Parken ble innviet i 1994. Parken ble kalt *Vaterlunden* før navnet Vaterlandsparken ble bestemt.

En fredelig markering mot Verdensbankmøtet i juni 2002 samlet 2000 mennesker, i det som var fryktet å bli et stort slag med politiet.

I juni 2006 åpnet miljøvernminister Helen Bjørnøy Jotunheimstien som går fra Vaterlandsparken til Gjendesheim i Jotunheimen.

## Litteratur
*Oslo byleksikon
* Sigurd Senje: *[[Akerselva]]*. Oslo, Topografisk Forlag, 2005
* Aftenposten 28. juni 2006 (Jotunheimstien)
* Aftenposten 4. november 2002 (parkens forhistorie)

## Eksterne lenker
* Flyfoto av Vaterlandsparken, sett fra nord – se også kartmulighet og Historiske flyfotos
Jan Theuninck

**Jan Theuninck** (født 7. juni 1954 i Zonnebeke i Vest-Flandern) er en belgisk kunstmaler og poet.

## Eksterne lenker
*   Holocaust- maleri  
*  Stalag XB 
*  Første verdenskrig : Poesi
Miguel Ángel Blanco

**Miguel Ángel Blanco Garrido** (1968–1997) var en spansk lokalpolitiker i byen Ermua i Baskerland. Han tilhørte Partido Popular.

Blanco ble den 10. juli 1997 kidnappet av den baskiske terrororganisasjonen ETA. ETA krevde at den spanske regjeringen skulle overføre ETA-innsatte til fengsler i Baskerland. Kravet ble ikke fulgt opp, noe som førte til at Blanco ble henrettet.

Kidnappingen førte til store demonstrasjoner mot ETA rundt om i Spania, og gjorde at organisasjonen mistet mye sympati.

## Referanser


## Eksterne lenker
* Bilder og kort biografi
Doom metal

**Doom metal** er en form av heavy metal og har sin opprinnelse i 1980-årene. Doom metal kjennetegnes blant annet av langsomt tempo og tung og seig gitarspilling. Musikalsk er doom metal inspirert av tidlige Black Sabbath album, som *[[Black Sabbath (album)|Black Sabbath]]*, *[[Master of Reality]]* og *[[Paranoid (album)|Paranoid]]*.

## Eksempler på band

*Aarni 
*Bell Witch 
*Black Debbath 
*Candlemass 
*Cathedral 
*Centurions Ghost 
*Count Raven 
*Danzig 
*Dooms Vain 
*Electric Wizard 
*Extorian 
*Funeral 
*Goatsnake 
*Golden Core 
*Grand Magus 
*Griftegård 
*Intaglio 
*Inernal Void 
*Isole 
*Krux 
*Lord of the Grave 
*Mar de Grises 
*Lord Vicar 
*My Dying Bride 
*Novembers Doom 
*Pagan Altar 
*Pale Divine 
*Pentagram 
*Place Of Skulls 
*Poema Arcanus 
*Reverend Bizarre 
*Reino Ermitaño 
*Revelation 
*Sahg 
*Saint Vitus 
*ShEver 
*Syrach 
*The Lamp of Thoth 
*Trouble 
*Valhall 
*Wall Of Sleep 

## Eksterne lenker
*
Red White and Crüe

***Red, White & Crüe*** er et samlealbum av Mötley Crüe. Albumet kom ut 1. februar 2005 og ble gitt ut i både dobbelt-CD og enkelt-CD-versjon. Enkeltalbumet inneholder bandets mest kjente sanger og tidligere uutgitte sanger, mens det på dobbelt-albumet også finnes flere coverlåter.

## Sporliste
### Dobbelt-CD
**Disk 1**
#«Live Wire» (Nikki Sixx) 3:15
#«Piece of Your Action» (Vince Neil, Sixx) 4:40
#«Toast of the Town» (Mick Mars, Sixx) 3:14
#«Too Fast for Love» (Sixx) 3:21
#«Black Widow» (Sixx) 4:26 (tidligere uutgitt) 
#«Looks That Kill» (Sixx) 4:07
#«Too Young to Fall in Love» (Sixx) 3:38 (remix)
#«Helter Skelter» (John Lennon, Paul McCartney) 3:12 (The Beatles-cover)
#«Shout at the Devil» (Sixx) 3:14
#«Smokin' In the Boys Room» (Cub Koda, Michael Lutz) 3:27 (Brownsville Station-cover)
#«Use It or Lose It» (Sixx, Mars, Neil, Tommy Lee) 2:39
#«Girls, Girls, Girls» (Sixx, Lee, Mars) 4:30
#«Wild Side» (Sixx, Lee, Neil) 4:40
#«You're All I Need» (Sixx, Lee) 4:43
#«All in the Name of...» (Sixx, Neil) 3:39
#«Kickstart My Heart» (Sixx) 4:48
#«Without You» (Sixx, Mars) 4:29
#«Don't Go Away Mad (Just Go Away)» (Sixx, Mars) 4:40
#«Same Ol' Situation (S.O.S.)» (Sixx, Mars, Neil, Lee) 4:12
#«Dr. Feelgood» (Sixx, Mars) 4:50

**Disk 2**
#«Anarchy in the U.K.» (Paul Cook, Steve Jones, Glen Matlock, Johnny Rotten) 3:20 (Sex Pistols-cover)
#«Primal Scream» (Sixx, Mars, Lee) 4:47
#«Home Sweet Home '91» (Sixx, Neil, Lee) 4:01
#«Hooligan's Holiday» (Brown Nose Edit) (John Corabi, Sixx, Mars, Lee) 5:20 
#«Misunderstood» (Successful Format Version) (Sixx) 4:58
#«Planet Boom» (Lee) 3:23
#«Bittersuite» (Mars) 3:19
#«Afraid» (Alternative Rave Mix) (Sixx) 4:08
#«Beauty» (Sixx, Lee) 3:46
#«Generation Swine» (Sixx, Lee) 4:40
#«Bitter Pill» (Sixx, Lee, Mars, Neil) 4:26
#«Enslaved» (Lee, Mars Sixx) 4:30
#«Hell On High Heels» (Mars, Neil, Sixx) 4:16
#«New Tattoo» (Singelversjon) (Mars, Sixx, James Michael) 4:02
#«If I Die Tomorrow» (Sixx, Simple Plan) 3:46 (tidligere uutgitt)
#«Sick Love Song» (Sixx, Michael) 4:18 (tidligere uutgitt)
#«Street Fighting Man» (Mick Jagger, Keith Richards) 3:31 (Rolling Stones-cover)
#«I'm a Liar (And That's the Truth)» (Sixx, Michael) (bonusspor på utgivelse i Japan, tidligere uutgitt)

### Enkelt-CD
#«Live Wire»
#«Piece of Your Action»
#«Black Widow»
#«Looks That Kill»
#«Too Young to Fall in Love» (remix)
#«Shout at the Devil»
#«Girls, Girls, Girls» 
#«Wild Side»
#«Kickstart My Heart»
#«Dr. Feelgood»
#«Primal Scream»
#«Home Sweet Home '91»
#«Hooligan's Holiday» (Brown Nose Edit)
#«Beauty»
#«Bitter Pill»
#«Hell On High Heels»
#«If I Die Tomorrow» (Rock Mix)
#«Sick Love Song»

## Eksterne lenker
*
Vleteren

**Vleteren** er en kommune i den belgiske provinsen Vest-Flandern. Vletern er kjent for tappistklosteret Sint-Sixtusabdij som brygger ølet Westvleteren.

## Referanser


## Eksterne lenker
*
Jenny Don’t Be Hasty

**«Jenny Don't Be Hasty»** er en sang av den skotske artisten Paolo Nutini. Singlen var hans andre og ble lansert 25. september 2006. Sangen er fra Nutinis debutalbum *[[These Streets]]*, og var oppfølgeren til debutsinglen «Last Request». 

Teksten, som er en personlig opplevelse av artisten, handler om en 18 år gammel mann som vil ha et forhold til ei eldre kvinne, som er sint på ham for å ha løyet om sin egentlige alder, og nå sier han er for ung. Sangen nådde plass nummer 20 på UK Singles Chart og plass nummer 40 på ARIA Charts i Australia 8. april 2007.

## Eksterne lenker
* 
*  Musikkvideoen til «Jenny Don't Be Hasty» på YouTube
Anna Zippel

**Anna Zippel** (født 1630-tallet, død 1676) var en svensk borgerkone som ble dømt for trolldom i Stockholm. Sammen med sin søster, Brita Zippel, var hun den mest kjente kvinnen som ble dømt som heks i Sverige.

Anna var en respektert kvinne, gift med en baker som eide en kvern, og søster til brødrene Zippel, som var instruktører i idrett. Selv tilvirket og solgte hun medisiner sammen med sin venninne, Anna Månsdotter. Hun var beskrevet som en elegant og fint kledd dame med et fint liv, og var ikke noen typisk heks. 

Som de fleste svenske hekser, var ikke hovedanklagelsene trolldom, men heller at hun skal ha bortført barn til heksemøtene på Blåkulla. Det var 50 vitner mot henne i rettssaken. 

Anna forsvarte seg med stolthet og verdighet, og var helt uredd i retten; hun forklarte at man anklaget henne fordi hun var fremgangsrik i forretninger, og sa at det spilte ingen rolle hvor mange som vitnet mot henne. Hun bedyret sin uskyld, og det skulle hun være, om så hele kongerikets prestebestand vitnet mot henne. 

Anna, hennes søster Brita og Anna Månsdotter ble dømt til døden ved halshugging, og likene skulle senere bli brent.

På dommen svarte hun; «Nå! Jeg er fortsatt uskyldig! Gud nåde dere for denne dommen.»

## Referanser


## Kilder
* Lars Widding: *När Häxbålen brann*
* Alf Åberg: *Häxorna*
Sébastien Chavanel

**Sébastien Chavanel** (født 1981) er en fransk, tidligere profesjonell, syklist.

Sébastien Chavanel ble i 2003 profesjonell syklist i laget Brioches La Boulangère. I sitt første år fikk han sin første seier i Tour de l'Avenir. Sprinteren vant to etapper. I sesongen 2004 vant han en etappe i Tour de la Région Wallonne og tre etapper i Tour de l'Avenir. Fra 2005 byttet laget navn til Bouygues Télécom og deltok i UCI ProTour. Ved GP Internacional Costa Azul 2006 vant Chavanel en etappe foran Robbie McEwen. Sébastien er lillebror til den profesjonelle syklisten Sylvain Chavanel.

## Resultater
;2003
* To etapper Tour de l'Avenir

;2004
* En etappe Tour de la Région Wallonne
* Tre etapper Tour de l'Avenir

;2006
* En etappe Grand Prix Internacional Costa Azul

;2007
* En etappe Étoile de Bessèges
* Grand Prix de Denain
* En etappe Tour de Picardie

;2008
* Tour de Picardie – etappeseier og sammenlagt

;2011
* En etappe Circuit de Lorraine Professionnel

## Lag
* Brioches La Boulangère/Bouygues Télécom (2003–2006)
* Française des Jeux (2007–2010)
* Europcar (2011–2013)
* FDJ (2014–2016)

## Referanser


## Eksterne lenker
* 
*